OpenLLM-France/wikimedia huggingface dataset:
# Manayek

Manayek (hebraeg : מנאייכ, ur ger luc'haj hag a dalvez « flatouller ») zo ur stirad skinwel polis israelat savet evit ar skinwel ha skignet evit ar wech kentañ e 2020 gant ar chadenn israelat Kan 11. Gant Roy Iddan ha Yoav Gross eo bet savet an istor ha gant Alon Zingman eo bet renet an treiñ. Gant Arte e vez skignet an heuliad e Frañs, en Alamagn hag e Belgia abaoe 2023.

## An istor

En Israel e c'hoarvez an traoù, e Tel-Aviv peurliesañ. Ofiser polis eo Izzy Bachar (c'hoariet gant Shalom Assayag). Emañ o labourat er Machash, da lavaret eo polis ar polisoù. Klask a ra tapout ar bolised vrein, pe e vefent goubrenet pe e vefent feuls. Emañ tost da vont war e leve pa gompren ez eus disfiz war Barak Harel (c'hoariet gant Amos Tamam), ur penn-bagad hag en defe skoulmet emglev gant trafikerien. N'emañ ket Izzy Bachar en e aez, rak ur mignon bras dezhañ eo Barak Harel, ha soñjal a ra dezhañ e c'hallo gant e enklask diskouez ez eo didamall e gamalad.

## Aktored pennañ

* Shalom Assayag : Izzy Bachar
* Amos Tamam : Barak Harel
* Ishai Golan : Eitan Doltsch
* Liraz Chamami : Tal Ben Harush
* Doron Ben-David : Ofir Leibowitz
* Maya Dagan : Ronit Meinzer
* Ofer Hayoun : Eliran Hen
* Orna Fitoussi : Etty Bachar
* Kobi Shimoni : Tamir Shmaya
* Avi Slama : Gili Shmaya
# Zelda a link between worlds

The Legend of Zelda: A Link Between Worlds a zo ur c'hoari-video gwezh-avantur krouet e 2013 gant ar Nintendo evit an Nintendo 3DS. Ar 17vet eus an heuliad The Legend of Zelda eo ar c’hoari mañ ha dont a ra just war lec’h an titl The Legend of Zelda: A Link to the Past eus 1991. E miz Ebrel 2013 eo bet embannet A Link Between Worlds en Aostralia, e miz Du en Europa hag Amerika an Norzh, hag ur miz war-lerc'h e Japon.
Tremen a ra an istor bloavezhioù goude darvoudoù A Link to the Past. Ar c'hoarierien a enkorfont Link, hag a zo kefridet da addiazezañ ar peoc'h e rouantelezh Hyrule goude ma voe tapet ar briñsez Zelda gant ar sorser drouk, Yuga, just a-raok tec'hout kuit dre ur frailh e bed paralel Lorule. Yuga a fell dezhañ skrapañ ar Seizh Fur hag implijout o galloud evit adsevel a varv da vev ar Roue Diaoul Ganon. Nebeut amzer goude bezañ sachet gant e avantur, Link a gav un tro-vrec’h hud a ro dezhañ ar galloud da vezañ mesket gant ar mogerioù evel ul livadur 2Ment. Dre-se, gellout a ra Link mont betek lec'hioù nevez ha beajiñ etre bed Hyrule ha Lorule.
Diorroadur ar mennozh a zo bet kroget gant ur skipailh bihan e 2009, nebeut goude ma oa bet echuet Spirit Tracks. E-pad ar prantad-se e oa bet patromet mekanikoù c'hoari evit meskañ an dudenn ouzh ar mogerioù. Koulskoude, an diorren a c'houzañvas meur a kudennoù hag ar raktres a baouezas penn-da-benn e dibenn 2010, pa voe adlakaet ar skipailh diazez e raktresoù disheñvel. Adkregiñ a reas an diorren e 2011 ha produet e voe ar c’hoari penn-da-benn e 2012. Goulennet e oa bet gant krouer an heuliad, Shigeru Miyamoto, diazezañ bed ha lec'h ar c'hoari war A Link to the Past, daoust ma oa bet adlabouret kalz a takadoù. Klasket e oa bet gant tresourien ar c'hoari adsoñjal kenemglevioù diazez an heuliad, ar pezh a gasas daou gemm pennañ e framm ar c'hoari : reiñ an tu d'ar c'hoarierien da echuiñ an darn vrasañ eus an tourioù-meur en urzh a fell dezho, ha lakaat e pleustr ur reizhiad feurmiñ traezoù.
A Link Between Worlds a voe meuleudiet gant ar c'hritikourien, ha gourc’hemennet evit e sonerezh, e c'hoari dedennus hag e elfennoù nevez. Met ivez evit e santimant hiraezh, daoust ma oa bet burutelladennoù mesket war ar stil arzel. Gounezet eo bet leun a brizioù gant ar c'hoari. Gwerzhet eo bet ouzhpenn 2,5 milion a skouerennoù er bed a-bezh e-kerzh ar pemp miz kentañ, hag ouzhpenn 4,26 milion e 2022. Resevet en deus un heuliad eeun, Tri Force Heroes, e miz Here 2015.

## Daveennoù

1.https://www.jeuxvideo.com/news/2013/00068469-zelda-3ds-decouvrez-lorule-et-hilda.htm
2.https://www.siliconera.com/legend-zelda-link-worlds-place-zelda-timeline-detailed/
3.https://www.p-nintendo.com/news/zelda-a-link-between-worlds-des-artworks-entre-deux-mondes-236039
# Arrietty, le petit monde des chapardeurs

Arrietty, le petit monde des chapardeurs (e japaneg 借りぐらしのアリエッティ Karigurashi no Arietti) a zo anv gallek ur film bevaat japanat bet produet gant ar Studio Ghibli ha deut er maez e Japan e 2010.
Ar sonerezh orin a zo bet savet gant an arzourez vreizhat Cécile Corbel, telennourez ha kanerez.
# Yann XXIII

Yann XXIII Pab an Iliz katolik roman :
| Yann XXIII e 1959 ||
| Oboedientia et pax ||
| Ganedigezh | 25 a viz Du 1881 e Sotto il Monte, Italia |
| Dilennet da bab | 28 a viz Here 1958 (76 vloaz) |
| Tronidigezh | 4 a viz Du 1958 |
| Dibenn e baboni | 3 a viz Even 1963 (81 bloaz) Vatikan |
| En e raok | Pi XII |
| War e lerc'h | Paol VI |
| Roll ar bibien : kronologiezh · hervez al lizherenneg ||
| kemmañ |
Yann XXIII (Latin: Ioannes PP. XXIII; Italianeg: Giovanni XXIII), bet ganet Angelo Giuseppe Roncalli d'ar 25 a viz Du 1881 ha marvet d'an 3 a viz Even 1963, a zo bet dilennet da bab eus an Iliz katolik roman d'an 28 a viz Here 1958. Eñ eo en deus galvet da eil sened-iliz Vatikan (1962-1965). Gwenvidikaet eo bet gant Yann-Baol II er bloavez 2000, ha lakaet war roll ar sent e 2014.

## Levrioù

* Pacem in terris (Br. gant an Tad Turiav), Preder, 1970.
# Florisuginae

Florisuginae :
| Topaza pella (tresadenn). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Trochilidae |
| D'ar vevoniezh e tenn ar pennad-mañ. ||
Florisuginae a zo un iskerentiad, eus ar c'herentiad Trochilidae, e rummatadur an evned, termenet e 1853 gant an evnoniour gall Charles Lucien Bonaparte (1803-1857).
Daou c'henad evned-kelien a ya d'ober an iskerentiad, brosezat e Suamerika :

## Genadoù (renket diouzh an urzh filogenetek)

* Topaza - G.R.Gray, 1840 (2 spesad),
* Florisuga - Bonaparte, 1850 (2 spesad).

## Notennoù ha daveennoù

* ↑ (en) Florisuginae: Topazes and Jacobins Bonaparte, 1853.
# Phaethornithinae

Phaethornithinae :
| Phaethornis augusti, tresadenn (1877) gant Bévalet. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Trochilidae |
| D'ar vevoniezh e tenn ar pennad-mañ. ||
a vo kavet e Wikimedia Commons.
Phaethornithinae a zo un iskerentiad, eus ar c'herentiad Trochilidae, e rummatadur an evned, termenet e 1833 gant ar skiantour breizhveuriat William Jardine (1784-1843).
C'hwec'h genad evned-kelien a ya d'ober an iskerentiad, brosezat e Mec'hiko, Kreiz ha Suamerika :

## Genadoù (renket diouzh an urzh filogenetek)

* Eutoxeres - Reichenbach, 1849 (2 spesad),
* Ramphodon - Lesson, 1830 (1 spesad),
* Glaucis - Boie, 1831 (3 spesad),
* Threnetes - Gould, 1852 (3 spesad),
* Anopetia - Simon, 1918 (1 spesad),
* Phaethornis - Swainson, 1827 (27 spesad).

## Notennoù ha daveennoù

* ↑ (en) Phaethornithinae: Hermits and Sicklebills Jardine, 1833.
# Lanv du

Ul lanv du a zo ur gwallreuz ekologel a erru pa red eoul-maen en natur, alies er mor, dre faot obererezh an den (eoullistri o vont d’ar strad, eoul o tiverañ deus kirri-samm, pe deus binvioù eztennañ deus an douar don).

## Dilerc'hioù

Ul lanv du a zo ur gwallreuz ekologel peogwir e kas eoul-maen e pep lec’h hag e varv ul lodenn vras deus ar plant ha deus al loened. Mont a ra war pluñv al laboused ha war blev al loened, ar pezh a harz dezho fiñval en un doare reizh hag a lazh anezho. Evit ar plant, ar bezhin, an amprevaned, hag evit kalite an dour eo fall.
Dilerc'hioù a zo ivez war yec'hed an den : kudennoù analañ ha genel, war an avu hag ar reizhiad emzalc'h.
Diaes eo ivez alies gant ar melestradurezh, prosezioù a zo a-enep an embregerezhioù a werzh eoul-maen.

## Lanvioù du e Breizh

Meur a lanv du zo bet e Breizh, o tremen tro-dro Breizh evit erruout betek mor Breizh da vont d’an norzh, tapet e redioù-mor, pe o doa tizhet mein, karreg pe foñs ar mor (lanv du an Amoco Cadiz, lanv du an Erika…).

## Pajennoù kar

* Listennad al lanvioù du e Breizh
# Benead XVI

Benead XVI Pab an Iliz katolik roman :
| Nos ergo debemus sublevare huiusmodi, ut cooperatores simus veritatis ||
| Ganedigezh | 16 a viz Ebrel 1927 Marktl, Alamagn |
| Dilennet da bab | 19 a viz Ebrel 2005 (78 vloaz) |
| Tronidigezh | 24 a viz Ebrel 2005 |
| Dibenn e baboni | 28 a viz C'hwevrer 2013 (85 bloaz) (dilez) |
| En e raok | Yann-Baol II |
| War e lerc'h | Frañsez |
| Roll ar bibien : kronologiezh · hervez al lizherenneg ||
| kemmañ |
Benead XVI (latin: Benedictus XVI, italianeg : Benedetto XVI, alamaneg : Benedikt XVI) eo an 265$^{vet}$ pab. Dilennet eo d'an 19 a viz Ebrel 2005 e-kerzh ur sened kardinaled, oferennet e liderezh gentañ d'ar 24 a viz Ebrel 2005, ha perc'hennet penniliz San Giovanni in Laterano d'ar 7 a viz Mae 2005. Pab eo betek an 28 a viz C'hwevrer 2013, pa ro e zilez.
Ganet e oa Joseph Alois Ratzinger e Bavaria d'ar 16 a viz Ebrel 1927 ha marvet d'an 31 a viz Kerzu 2022 er Vatikan. Dre ma oa pab e oa ivez eskob Roma ha dre-se, penn an Iliz Katolik ha penn Keoded ar Vatikan. Ar geodedourelezh alaman ha vatikan en doa. Yann-Baol II a oa ar pab araozañ.

## Red-buhez

Goude bezañ bet e-pad pell kelenner skol-veur, o kelenn an deologiezh e meur a skol-veur en Alamagn eo anvet da arc'heskob München ha Freising ha kardinal gant ar pab Paol VI e 1977. E 1981 ez eas da Roma e-lec'h ma teuas da vezañ prefed er genvreuriezh evit doktrin ar feiz, unan eus ensavadurioù pennañ ar guria roman.

## Paboni

Evel ar bibien all araozañ ez eo Benead XVI mirelour e-keñver an deologiezh hag e gelenn hag e skridoù sperius a zifenn un doktrin gatolik hengounel. E-kerzh e baboni en deus kuzuliet Benead XVI Europa da zont en-dro war-du pennaennoù kristen evit respont d'an digristennadur a zo o c'hoarvezout e meur a vro. Soñjal a ra dezhañ eo nac'h ar c'henverelouriezh e-keñver ar wirionez objektivel, ha nac'h ar wirionez divezel, ar gudenn vrasañ er XXIañ kantved. Kelenn a ra ar fed eo a-bouez evit an Iliz Katolik hag evit an denelezh arvestal karantez dasprener Doue.

## Ar Ratzinger Foundation

Benead XVI a zo saver ha penn ar Ratzinger Foundation, un aozadur aluzenus. Gounez a ra hemañ diwezhañ arc'hant gant ar skridoù embannet gant Benead XVI ha reiñ a ra yalc'hadoù gant an arc'hant-se da studierien ar bed a-bezh.

## Dilez

D'an 11 a viz C'hwevrer 2012 ec'h embannas ar pab Benead XVI e roe e zilez a-benn an 28 eus ar miz da 8e00 noz. Un darvoud seurt-se a c'hoarvez ral a wezh en istor an Iliz (er XV$^{vet}$ kantved evit ar wezh diwezhañ, gant Gregor XII). Adal neuze e oa deuet da vezañ "pab enorus" hag aet da vevañ e manati Mater Ecclesiae eus ar Vatikan, lec'h ma varvas d'an 31 a viz Kerzu 2022.
# Yann-Baol II

Yann-Baol II Pab an Iliz katolik roman :
| Yann-Baol II e 1980 ||
| Totus tuus ego sum, Maria "Deoc'h holl ez on, Mari"' ||
| Ganedigezh | 18 a viz Mae 1920 e Wadowice, Polonia |
| Dilennet da bab | 16 a viz Here 1978 (58 vloaz) |
| Tronidigezh | 22 a viz Here 1978 |
| Dibenn e baboni | 2 a viz Ebrel 2005 (84 bloaz) Vatikan |
| En e raok | Yann-Baol Iañ |
| War e lerc'h | Benead XVI |
| Roll ar bibien : kronologiezh · hervez al lizherenneg ||
| kemmañ |
Yann-Baol II (Ioannes Paulus II e latin), Karol Józef Wojtyła ([ˈkaɾɔl ˈjuzεf vɔi̯ˈtɨwa]) eus e anv sivil, ganet e Wadowice e Polonia d'an 18 a viz Mae 1920 ha marvet er Vatikan d'an 2 a viz Ebrel 2005, a voe 264vet pab an Iliz katolik adalek 1978 betek e varv, da lavaret eo e-pad 26 bloavezh ha 173 devezh.
Kentañ pab polonat ha kentañ pab na oa ket italian abaoe 445 bloaz. Santelaat a reas muioc'h a dud eget ar bibien a oa bet araozañ. An hirañ ren en deus bet abaoe hini Pi IX (1846-1878) hag an eil hirañ ren. A-bouez e voe e roll e diwezh ar gomunouriezh e Reter Europa. Dalc'het ez eus bet soñj anezhañ evel "Pab ar yaouankiz" hag evel ar "pab pirc'hirin" gant ar gristenien abalamour d'e veajoù e 129 bro. D'ar 1añ a viz Mae 2011 e voe gwenvidikaet gant ar pab Benead XVI, ha lakaet eo bet war roll ar sent e 2014 gant ar pab Frañsez.

## Yann-Baol II e Breizh

D'an 20 a viz Gwenholon 1996 e teuas da Santez-Anna-Wened, e Breizh. Kentañ gwech e oa d'ur pab dont da Vreizh.
| En e raok Yann-Baol I | Yann-Baol II Pab | War e lerc'h Benead XVI |
# Studio Ghibli

Studio Ghibli Inc zo ur studio japanat krouet gant Hayao Miyazaki hag Isao Takahata e 1985. Produiñ a ra filmoù-bevaat hir pe verr bevaat, hag ivez un nebeud filmoù skinwel, steudadoù ha c'hoarioù video. Brudet eo ar studio dreist-holl evit e filmoù hir evit an holl dud, ha meur a hini anezho o deus graet berzh e-touez an arvesterien.
Skeudenn Totoro eo logo ar studio. Ur c'hrouadur deuet war wel en Ma amezeg Totoro unan eus filmoù brudet ar studio. Krouet e oa bet e 1988.
Krouet e oa bet ar studio e miz Mezheven 1987 gant ar filmaozourien japanat Hayao Miyazaki hag Isao Takahata, ha gant ar gompagnunezh Tokuma Shoten, embannerez ar gelaouenn diwar-benn ar buheziñ. E 1984 e oa bet krouet ar film Nausicaä de la Vallée du Vent. Produet e oa bet ar film e studio Topcraft. Met berzh Nausicaä a zedennas ouzhpenn 900 000 arvester en ur ober un hanter-kant devezh bennak.
Digeriñ a reas an hent da grouiñ ur studio penn-da-benn, aesoc'h evit raktresoù, hag a lezfe muioc'h a zizalc'hiezh ha gant-se muioc'h a frankiz arzel e Miyazaki hag e Takahata. Meur a arzour o deus labouret war Nausicaä a ya d'ar studio Ghibli ha dont a ra da vezañ kenlabourerien a-gozh.
Oc'h implijout ar gounidoù graet gant Nausicaä e krogas Hayao Miyazaki e 1985 da broduiñ un teulfilm hag a ziskouez e oa deuet Isao Takahata da vezañ sevenet. Istor kanolioù Yanagawa. E penn kentañ ar film a rank bezañ gouestlet da istor skol kêr met e-pad ar gweladennoù da zizoleiñ, Isao Takahata a zizolo kanolioù Yanagawa a zeu eus ar XVIvet kantved ha sot e vezont gant kement evito hag e ouestl ar film dezho. An darn vrasañ eus al luc'hskeudennoù a ya d'ober anezho ouzhpenn un nebeud heuliadoù bevaat ar film skinwel a daolenn strivoù annezidi kêr Yanagawa e prefeti Fukuoka evit gwareziñ kanolioù kêr diouzh ar saotradur galopant. Dale zo gant ar produerezh ha kalz en tu-hont d'ar budjed rakwelet eo Takahata Kement-se a rank Miyazaki sikour anezhañ da seveniñ evit serriñ ar film. Skignet e oa bet war ar chadenn NHK e 1987. N'eo ket gwall skignet er-maez eus Japan. Biskoazh n'eo bet skignet dindan logo ar studioioù Ghibli un degouezh hep e bar e chom peurliesañ n'eo ket bet renablet e-touez produadurioù ar studio.
# Martin Parr

Martin Parr CBE (ganet d’an 23 a viz Du 1952 e Epsom, Bro-Saoz) zo ur poltredour ha skeudennaouer saoz. E oberenn a zo un testeni pouezus eus ar gevredigezh a-vremañ, o tiskouez gant ur sell fentus, hag a-wechoù tagus, buhez pemdez an dud. E labour a zo anavezet dre e livioù kreñv, e implij eus ar flash hag e ziskouezadeg eus ar c’hizidigezh sokial hag ar sevenadur saoz hag etrebroadel.

### E studioù hag e deroù er bed ar skeudennaouiñ

C’hoant en devoa bet Martin Parr da vezañ skeudennaouer abaoe e yaouankiz. Dindan levezon e dad-kozh, a oa e-unan poltredour ampart, e tivizas mont war ar vicher-se. Etre 1970 ha 1973 e studias er Manchester Polytechnic, ul lec’h ma teskas an teknikoù diazez ha ma krogas da ziorren e stil personel.
E-pad e zeroù e labouras Parr gant skeudennoù gwenn ha du, oc’h en em ginnig evel un test a-feson eus ar vuhez pemdez e Breizh-Veur. E oberenn vrudet kentañ, Bad Weather (1982), a ziskouezas an dud o vevañ dindan amzer c’hwezhus Bro-Saoz, en ur implijout ur flash kreñv evit degas un tu fentus d’ar skeudennoù.

### Ur stil heverk ha labour e liv

E fin ar bloavezhioù 1980 e tivizas cheñch e zoare da labourat en ur vont war-zu skeudennaouiñ e liv. E levr The Last Resort (1986) a lakaas anezhañ war-wel evel unan eus skeudennaouerien bouezusañ e amzer. E oberennoù a ziskouezas ar sujidi gant un neuz naturel ha dister, alies gant un tu goaplus pe gablus.
E-pad e vuhez micherel e kejas Martin Parr gant kevredigezhioù liesseurt, eus ar vourc’hizien saoz betek touristed an tiriadoù estren. Alies e tiskouez bezañ o c’hoari gant ar fed ma’z eus ur c’harrekaat sokial ha sevenadurel er bed a-vremañ.

### E levezon hag e zarempredoù gant Magnum Photos

E 1994 e voe degemeret e Magnum Photos, ur strollad poltredourien brudet er bed a-bezh. Ar pezh a savas kontroversoù abalamour d’e sell dibar war ar gevredigezh hag an doare m’en dije c’hoant da blegañ reolennoù ar skeudennaouiñ klasel. Koulskoude e voe degemeret evel ur poltredour a-bouez ha levezonus.

### Levrioù ha diskouezadegoù

E-pad e vicher e embannas Martin Parr meur a levr skeudennoù brudet, evel Common Sense (1999), Life’s a Beach (2013) pe Only Human (2019). E oberennoù a zo bet diskouezet e meur a vond bras er bed, evel ar Tate Modern e Londrez, ar Centre Pompidou e Pariz, pe ar MoMA e New York.

### E levezon war ar skeudennaouiñ modern

Martin Parr zo bet un danvez pouezus evit skeudennaouerien ar rummadoù da zont. E zoare da verkañ gwirionez ar bed gant fent ha preder a vez gwelet evel un doare nevez da zegas un testeni sokial. Kemeret en deus perzh ivez e raktresoù liesseurt, o kenlabourat gant mediaoù all evel an arzoù treset pe ar sinema.
Hiziv an deiz e kendalc’h da labourat war raktresoù nevez hag e chom unan eus poltredourien bouezusañ e amzer.
# Zamdane

Zamdane, eus e añv gwirion Ayoub Zaidane, a zo ur raper ha kaner a-orin eus Maroko. Ganet eo d’ar 25 a viz Gwengolo 1997 e Marrakech.

## Buhez

Ganet ha maget eo bet Zamdane e Marrakech, ha resisoc’h e karter Bab Doukkala, hag a vez alies meneget en e ganaouennoù. Komz a rae galleg gant e dad e-pad e yaouankiz, ha selaou a rae bamet Charles Aznavour pe c’hoazh Dalida, hag a zo evitañ arzourien veur ar sonerezh gall.
Ne oa nemet 17 vloaz pas e erruas e Bro-C’hall e miz Gouere 2015 a-benn kenderc’hel gant e studioù ekonomiezh e-kichen Marseille. A-drugarez d'e vignoned nevez e voe dizoloet ar sonerezh rap gantañ, ha buan en doe c’hoant d’en ober ivez : e miz Here 2015 e lakaas e anv evit kemer perzh e « open mics », e-lec’h e reas anaoudegezh gant kalz a dud pouezus e metoù ar rap.
E 2017 e voe embannet un nebeud kanaouennoù gantañ, da c’houde e kemeras perzh en un nebeud freestyloù aozet gant mediaoù rap, evel ar « Règlement Freestyle » pe « Grünt ». Etre 2018 ha 2020 e voa embannet meur a raktres gantañ, dreist-holl Affamé – Saison 1 e 2018. E 2021 e voe embannet gant Zamdane peurrest ar raktres-mañ, Affamé – Saison 2. Gant ar raktres-mañ e vo ledanet e selaouerien hag e vrud, dreist-holl a-drugarez d’ur feat gant Soso Maness, ur raper eus Marseille, hag a bedo anezhañ en abadenn Planète Rap un nebeud mizioù goude.
E 2022 e voe embannet gantañ e album kentañ, anvet Couleurs de ma peine. Ar featurings a zo war an album (gant Dinos, Soso Maness ha Jazzy Bazz) a sikouras anezhañ da vezañ anavezetoc'h-anavezetañ gant ar selaouerien, ha renket e voe ar bladenn e 5vet plas top album Bro-C’hall. Ur bloaz goude, e 2023 e voe embannet gant Zamdane Affamé – Saison 3.
Met e album diwezhañ, Solsad, embannet e 2024, a zo an hini a lako anezhañ da vezañ anavezet-tre, a-drugarez da galz a featurings, da skouer gant Tif, Zaho, Pomme, Josman, So La Lune, Kekra, Niska ha Sofiane Pamart. Renket eo bet an album e 3de plas an top album, ha mont a ra Zamdane d’ober un droiad vras eus ar festivalioù hag ar salioù sonadegoù.
Ouzhpenn e entan evit ar sonerezh eo ivez engouestlet Zamdane er politikerezh : aozet en deus meur a sonadeg karitezel anvet Zamdane & ses amis evit souten ar gevredigezh SOS Méditerranée, en ur bediñ kalz a ganerien rap da gemer perzh. Kemeret en deus perzh ivez en ur sonadeg karitezel evit souten Palestina aozet gant Tif, anvet Solidarité Palestine : it’s not about us.
# Ti Vatriona

Ti Vatriona (e rusianeg : Матрёнин двор, "Matrionin dvor") zo un danevell hir, – naontek pajenn ha tri-ugent anezhi – gant Aleksandr Soljenitsyn, bet troet e brezhoneg gant ar skrivagner tregeriat Ernest ar Barzhig hag embannet gant Embannadurioù Al Liamm e miz Ebrel 1976.
Kenkent ha 1959 e oa bet savet an destenn orin gant ar skrivagner rusian hag embannet er gelaouenn lennegel Novy Mir (Bed Nevez) e 1963. Tri bloaz diwezhatoc'h, goude bezañ bet troet e galleg, e oa bet embannet gant an Editions Julliard.

## An danevell

Hañv 1953 : goude tremen un nebeud bloavezhioù e-barzh goulagoù URSS, en em gavout a ra Ignatitch, kelenner war ar jedoniezh, e Torfprodoukt, ur gêr nevez savet e trowardroioù Odesa. E kêriadenn Talnavo e kav-eñ bod e ti Vatriona, un intañvez kozh. Eno e teskont en em gompren daoust d'o buhez bezañ disheñvel-mik en eil diouzh eben. Un emgav he deus Matriona Vassilievna gant he zonkadur e 184vet kilometrad al linenn hent-houarn...
# Trubuilhou An Aotrou Gargam

Trubuilhou An Aotrou Gargam (pe Torrou-penn an deiz kenta 'r bloaz) zo ur pezh-c'hoari farsus e daou arvest (c'hwezek diviz en hini kentañ ha seizh en eil) gant Glaoda ar Prad (skrivet KLAODA ar Prat war ar golo), embannet e Sant-Brieg (Aodoù-an-Hanternoz d'ar mare-se) gant Ti-moulerez Sant-Gwilherm e 1909.

## Tudennoù

A-hed teir fajenn ha tregont an oberennig e ra Yann Lenner anaouedegezh gant an tudennoù anezhi :
* An aotrou Gargam,
* Bastian, ur mevel dezhañ,
* Filibert, ur mevel all,
* Eozen, paotr an nor,
* Ur c'hereour,
* Ur c'higer,
* Ur baraer,
* Yannig, niz an aotrou Gargam,
* Paotr al lizheroù,
* Ur rener,
* Bugaligoù emzivat, Laou unan anezhe,
* Ur c'henderv d'an aotrou Gargam,
* Un nebeud nouelerien.
# En bro Dreger a-dreuz Parkoù

En bro Dreger a-dreuz parkoù (gizioù, boazioù, skouerioù) zo titl ul levr a zaouzek pajennad ha pevar-ugent bet embannet gant Mouladurioù Hor Yezh e miz Ebrel 1985.
Da-heul ur rakskrid gant Pêr Denez e kaver ennañ pemp pennad brezhonek ha hanter-kant savet gant ar barzh Erwan Vertou e-tro ar bloavezh 1900. Abalamour d'e vicher a ijinour e oa bet ret dezhañ mont da labourat e-maez Breizh, d'an Havr-Nevez ha da Bariz peurgetket. Ar pezh ne viras ket outañ a skrivañ notennoù gallek hir pe hiroc'h a voe embannet gant ar gelaouenn divyezhek Kloc'hdi Breiz (Le Clocher Breton e galleg) e 1910-1911. Dreze e veze taolennet « boazioù, gizioù ha skouerioù » Tregeriz, dreist-holl reoù tud, brudet pe get, o chom e trowardroioù Pleuvihan e-lec'h ma oa bet ganet d'ar 4 a viz Gwengolo 1861.

## ♦ Ar pemp pennad ha hanter-kant ♦

* 1. An tiegezhioù
* 2. 'Lec'h ma vezo gwelet labour-douar an ed-du o vont da goll
* 3. Amañ e weler un danvez-tan talvoudus
* 4. Ar mammennoù-dour
* 5. Droug ar roue
* 6. An terzhiennoù
* 7. An darouedennoù koll gwad
* 8. Goanac'henn
* 9. Ar c'hezeg
* 10. Ar moc'h
* 11. 'Enep d'al loened bulumus
* 12. An daoulagad
* 13. Drougoù heugus
* 14. Ar chas klañv
* 15. Ar vouzarded
* 16. Ar seizadur hag ar remm
* 17. Kentañ santual kristen ar vro
* 18. Kleñvedoù ar c'hroc'hen
* 19. Ar feunteunioù burzhudus
* 20. Ar vugale c'hoantaet
* 21. Ar strobinelloù : ar gouestl
* 22. Ar geotenn hag a ziank an dud
* 23. Ar vugelien-noz
* 24. Kentañ redadeg kezeg e Sant Brieg
* 25. Kannerezed-noz hag all
* 26. Moc'h Marc'harid Gouronneg
* 27. Strobinelloù
* 28. Orezon ar binvidigezh
* 29. An droug dent
* 30. Ur sant ha n'ez eo ket marteze ur sant
* 31. Ar sorserien
* 32. Droug tennadeg ar bilhed
* 33. An diaoul hag iliz-veur Landreger
* 34. An teñzorioù kuzhet
* 35. Hêrezh tramor
* 36. Breujoù Brezih
* 37. Ar werzoniezh er milinoù
* 38. An danevellourien
* 39. Ar varzhed baleerien : Yann ar Minouz
* 40. Yann ar Gwenn
* 41. Ar c'hoarioù er pardonioù
* 42. Ur prestour hael
* 43. Ar C'hont Plu
* 44. Berthou, tamaller pobl
* 45. Aotronez Rospidou
* 46. En-dro d'an euredoù
* 47. An eost hag ar wastell
* 48. Al leurioù nevez
* 49. Kouignaoua egin an ed
* 50. Ar gerentiezh
* 51. Al lesanvioù
* 52. Falc'herien ar mor
* 53. Person kozh Lanvilin
* 54. Ur paourkaezh den a furnez
* 55. Buhez Pipi Gamarad
* Sellet er Wikimammenn : En bro Dreger a-dreuz Parkoù.